Šis tas apie mano senelį Balį Baltrūną

Juozas Daunys

 Gimiau ir augau Vilniuje. Septinto dešimtmečio pradžioje, kai dar buvome visai jauni paaugliai, tė-

vai mane su seserim Rima vasarai nuveždavo į Panemunėlį Rokiškio rajone pas senelius. Seneliai

gyveno vienkiemyje pagelžkely, kaip tuomet sakydavo, priešais Panemunėlio dvarą.

 Mums būnant Panemunėlyje, senelis retkarčiais prasitardavo apie savo jaunystę, bet labai ne-

daug, nes tai anais laikais buvo pavojinga. Kai ką iš tų pasakojimų atsimenu, kai ką pamiršau, kai ką jau vėliau radau dokumentuose.

 Senelis gimė 1900.12.09. Blažiškių vienkiemyje Panemunėlio valsčiuje (keletas kilometrų į šiaurę

nuo Panemunio, prie senojo kelio į Rokiškį). Senelio tėvai Ona ir Juozas buvo Panemunėlio dvarinin-

ko Kazimiero Sventeckio darbininkai (kumečiai), dvare išdirbo 36 metus. Panemunėlyje senelis bai-

gė rusiškos (kitokių nebuvo) liaudies mokyklos 4 skyrius ir savarankiškai išmoko skaityti ir rašyti lie-

tuviškai.

 Vykstant Nepriklausomybės kovoms senelis 1920.08.28. Rokiškio karo komendantūros buvo mobilizuotas į Lietuvos kariuomenę. Pateko į 1-ą Parubežinį (vėliau Pasienio) pulką 14 kuopą. Iš pradžių tarnavo savais namų rūbais, davė tik uniforminę kepurę, vėliau jau aprūpino kariška apranga. Lapkričio mėnesį, dar tebebūnant Mokomojoj komandoj, nuo Paberžės – Giedraičių pro Kavarską, Taujėnus, Pagirius Kauno link prasiveržė lenkų kavalerijos brigada (apie 600 raitelių). Mokomoji komanda buvo mesta į Kėdainius ir 1920.11.22 apginkluota šautuvais ir kulkosvaidžiais, susodinta į arklių vežimus, puolė lenkus iš šono Truskavos kryptimi, po to, susirinkę Truskavoj, toliau persekiojo bėgantį priešą. Tai buvo paskutinės Nepriklausomybės kovos.

 Vėliau senelis saugojo Lietuvos sieną su Rytprūsiais nuo Sudargo iki Naumiečio, per sieną ėjo ne-

maža kontrabanda, kartais net su karininkų žinia. Per Širvintos ir Šešupės upių brastas naktimis gir-

dėdavo vežant arkliais į Rytprūsius linus, o iš ten ėjo spiritas, degusis spiritas, sacharinas, audiniai ir

panašiai. Mane net vaiką labai nustebino tai, kad laisvu nuo tarnybos laiku vokiečių pasieniečiai

ateidavo pasivaikščioti į Naumiestį, o jie - pas vokiečius į po Antrojo pasaulinio karo sunaikintą ir

nebeatstatytą Širvintos miestelį.

 Demobilizuotas 1923.08.18. grįžo į Panemunėlį. 1924m vedė Teklę Tubelytę iš Baublių kaimo Pan-

dėlio valsčiaus. 1927m parceliuojant Panemunėlio dvarą gavo 9,2 ha žemės. 1925m gimė duktė Al-

dona (žurnalistė, gyveno Vilniuje, mirė 2006m), 1936m Algirdas (mirė 6 metukų), 1938m Janina (matematikos mokytoja, gyvena Ignalinoje), 1943m dvynukės Gražina (buhalterė, gyvena Panevė-

žyje) ir Regina ( lengvosios pramonės darbuotoja, mirė 1994 m).

 Ant gautos žemės seneliai pasistatė trobesius, ūkininkavo. Apie 1936 m Panemunėlyje pasistatė

parduotuvę, ji, tik jau nebenaudojama, tebestovi ir dabar.

 Užėjus sovietams parduotuvės patalpas tarybinis ūkis nuomavo, ilgą laiką tai buvo miestelio par-

duotuvė, o žemę ir dalį pastatų atėmė, suvarė į kolūkį. Istorijos ratas sustojo, gal net pasisuko atgal.

 Dabar gailiuosi, kad anuomet nepaklausinėjau senelio daugiau apie tuos laikus. Būtų įdomu išgirs- ti apie darbą ir papročius dvare ir miestelyje, buvimą fronte ir pasienyje, norėtųsi, anot Maironio,

„...išgirsti bent vieną, bet gyvą žodelį iš senųjų laikų“. Deja...

 Senelis mirė 1989m, senelė 1993m. Palaidoti Panemunėlio kapinėse.

 Publikuota 2013 05 23